Hostiliano

Hostiliano aŭ Gaius Valens Hostilianus Messius Quintus estis nelonge romia imperiestro en 251. Hostiliano naskiĝis el Decio kaj :en:Herennia Etruscilla (231-251) kaj estis levita al cezaro en 250 fare de Decio. Post kiam Decio kaj Herenio Etrusko, la frato de Hostiliano, estis mortigitaj ĉe la Batalo de Abrito, embusko fare de la gotoj, Treboniano Galo estis proklamita imperiestro de la legioj. Preskaŭ tuj, li levis Hostilianon al kunimperiestro kaj sian propran filon, Voluziano, al cezaro. Hostiliano mortis baldaŭ poste, aŭ pro pesto aŭ estante murdita de Treboniano Galo.

eta|maldekstre|300px|La gotoj venkis la romianojn en la Batalo de Abrito (251).

eta|maldekstre|300px|La Barbara invado estis la komenciĝo de la fino de Romio.

eta|maldekstre|300px|La gotoj preparas la invadon en Trakion en 250 p.K. sub sia reĝo Kniva, antaŭ la Batalo de Abrito. El la verko "Historio de la Nacioj" de Hutchinson, publikigita en 1915.

eta|maldekstre|300px|Herenio Etrusko, frato de Hostiliano estis mortigita ĉe la Batalo de Abritus, per embusko fare de la gotoj.

eta|dekstre|300px|Gota reĝo Kniva kaj imperiestro Decio ĉe la batalo de Abrito.

Historio
Hostiliano naskiĝis je nekonata dato, al Decio, romia generalo kiu poste fariĝis imperiestro, kaj lia edzino Herenja Etrusila. Li havis fraton, Herenio Etrusko, kaj unu fratinon. Lia plena nomo, bazita sur moneroj kaj surskriboj, estis Gaius Valens Hostilianus Messius Quintus, sed al ĉi tio la historiisto Aŭrelio Viktor aldonas Perpenna aŭ Perperna, nomon de etruska origino.

En septembro 249 la armeo de Decio deklaris lin imperiestro, kontraŭe al Filipo la araba. Li venkis kaj mortigis Filipon en batalo proksime de Verono, post kio la Romia Senato konfirmis la nomumon de Decio kaj honoris lin per la nomo Traianus, referenco al imperiestro Trajano.

En aŭ ĉirkaŭ septembro 250, Decio nomumis ambaŭ siajn filojn cezaroj kaj en majo 251 Herenio Etrusko estis levita al la rango de aŭgusto, kio igis Decion kaj Etruskon kunimperiestroj, kun Hostiliano kiel la heredanto de unu aŭ ambaŭ el ili. En junio 251, Decio kaj Herenio Etrusko estis mortigitaj de la gotoj ĉe la Batalo de Abrito, kaj Treboniano Galo estis deklarita imperiestro.

Por trankviligi la publikon post ĉi tiu subita ŝanĝo de regantoj, Galo levis Hostilianon al aŭgusto. Post mallonga periodo kiel kunimperiestro, Hostiliano mortis en cirkonstancoj, kiuj ankoraŭ estas disputataj. Lia morto estas foje datita al novembro, sed nuntempaj fontoj indikas, ke li mortis en aŭ antaŭ aŭgusto, probable en julio. Aŭrelio Viktoro kaj la aŭtoro de la Epitome de Caesaribus diras, ke Hostiliano mortis pro pesto. Zosimo asertas, ke lin mortigis Treboniano Galo. La filo de Galo, Voluziano, fariĝis la nova kunimperiestro.

Kelkaj historiistoj identigas Hostilianon kiel la romian generalon prezentitan en la sarkofago de la sarkofago pri la batalo de Ludovisi, sed tio estas neverŝajna, ĉar ĉiuj liaj moneroj prezentas lin kiel senbarban junan knabon. Eblas, ke kaj Hostiliano kaj Herenio Etrusko estis ankoraŭ infanoj aŭ adoleskantoj dum lia morto.

Numismatiko
La ormoneroj de Hostiliano dividiĝas en kvar tipojn, kiuj montras la buston de Hostiliano sur la averso, kaj la dorso montras: Marson irantan dekstren, sacerdotajn ilojn, Merkuron starantan; kaj Romon sidantan, tenantan Viktorion.

 Referencoj 

Kategorio:Naskiĝintoj en 230
Kategorio:Mortintoj la 6-an de novembro
Kategorio:Mortintoj en 251
Kategorio:Naskiĝintoj en la 3-a jarcento
Kategorio:Mortintoj en la 3-a jarcento
Kategorio:Naskiĝintoj en Serbio
Kategorio:Mortintoj en Serbio
Kategorio:Romiaj regantoj
Kategorio:Romiaj militistoj
Kategorio:Romiaj imperiestroj
Kategorio:Historio de Romo